**Podmienky prijímania detí na vzdelávanie do 1.ročníka ZŠ**

Riaditeľa Základnej školy, SNP 5, Šurany určuje nasledovné kritériá prijatia žiakov do 1.ročníka ZŠ pre školský rok 2024/2025:

**A) Základné informácie:**

1. Do 1.ročníka ZŠ je v zmysle § 19 ods. 3 zákona č. 245/2008 Z.z. o výchove a vzdelávaní (školský zákon) v znení neskorších predpisov a o zmene a doplnení niektorých zákonov a usmernenia MŠVVaŠ SR č. 2023/7645:1-A2110 prijímané **dieťa, ktoré spĺňa podmienky na začatie školskej dochádzky.** Povinná školská dochádzka začína začiatkom šk. roka (1.septembra), ktorý nasleduje po dni, keď **dieťa dovŕši šiesty rok veku a dosiahne školskú spôsobilosť.**

Podmienkou prijatia je prihlásenie dieťaťa na plnenie povinnej školskej dochádzky zákonným zástupcom spravidla na zápise dieťaťa na plnenie povinnej školskej dochádzky. Termín zápisu určuje v zmysle platnej legislatívy zriaďovateľ školy.

* 1. opodstatnených prípadoch môže byť dieťa prihlásené na plnenie povinnej školskej dochádzky po splnení náležitostí aj mimo určeného termínu zápisu.

1. **Ak dieťa** **po dovŕšení šiesteho roka veku nedosiahlo školskú spôsobilosť**, riaditeľ materskej školy, ktorú dieťa navštevuje, rozhodne o pokračovaní plnenia povinného predprimárneho vzdelávania v materskej škole na základe:
   * písomného súhlasu príslušného zariadenia poradenstva a prevencia,
   * písomného súhlasu všeobecného lekára pre deti a dorast a
   * informovaného súhlasu zákonného zástupcu alebo zástupcu zariadenia.

Dieťa môže pokračovať v plnení povinného predprimárneho vzdelávania len jedenkrát.

Aj v tomto prípade **je povinnosťou zákonných zástupcov zúčastniť sa zápisu a prihlásiť dieťa na plnenie povinnej školskej dochádzky.**

Ak takéto dieťa bude **pokračovať v plnení povinného predprimárneho vzdelávania, je zákonný zástupca povinný informovať** o tejto skutočnosti aj **riaditeľa základnej školy**, do ktorej dieťa zapísal. Zákonný zástupca **predloží príslušnej základnej škole fotokópiu rozhodnutia riaditeľa materskej školy o pokračovaní plnenia povinného predprimárneho vzdelávania.**

* 1. tomto prípade riaditeľ základnej školy rozhodne o **neprijatí dieťaťa (žiaka)** do základnej školy.

1. Do 1.ročníka ZŠ na plnenie povinnej školskej dochádzky môže byť **výnimočne prijaté aj dieťa, ktoré nedovŕšilo šiesty rok veku** (k 31.augustu 2024 vrátane), ak zákonný zástupca pri zápise **predloží** riaditeľovi základnej školy **súhlasné vyjadrenie príslušného zariadenia poradenstva**

**a prevencie a súhlasné vyjadrenie všeobecného lekára pre deti a dorast.**

1. Zákonný zástupca **dieťaťa so špeciálnymi výchovno-vzdelávacími potrebami** spolu s prihláškou predkladá aj **písomné vyjadrenie zariadenia poradenstva a prevencie,** vydané na základe diagnostického vyšetrenia dieťaťa.

**B) Termín zápisu a spôsob podania prihlášky:**

1. Zápis do 1.ročníka ZŠ sa uskutoční: **8.-9.apíla 2024 v čase: 8.4. 14:00 – 17:00 h, 9.4. 14:00 – 17:00 h v pavilóne C našej základnej školy.** Zápisu sa zúčastnia **obaja zákonní zástupcovia dieťaťa spolu**

**s dieťaťom.**

1. Zákonný zástupca **vyplní prihlášku** na vzdelávanie v základnej škole:
2. **elektronicky** – na stránke našej školy - **do 9. apríla 2024**, škola prihlášku vytlačí a údaje skontroluje na zápise, rodičia ju následne na zápise aj podpíšu, alebo
3. **v listinnej podobe** - priamo na zápise.

Na prihláške **sa vyžaduje podpis oboch zákonných zástupcov dieťaťa** \*.

**3.** Na zápis je **potrebné priniesť**:

1. rodný list dieťaťa (k nahliadnutiu),
2. platný občiansky preukaz oboch zákonných zástupcov.
3. V prípade zverenia dieťaťa do opatery súdnym rozhodnutím – priniesť jeho kópiu.
4. V prípade absolvovaného psychologického alebo špeciálno-pedagogického vyšetrenia priniesť písomné vyjadrenie zariadenia poradenstva a prevencie, vydané na základe diagnostického vyšetrenia dieťaťa.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\* Podpis oboch zákonných zástupcov dieťaťa sa nevyžaduje, ak:**

* jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa, ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo ak spôsobilosť jedného z rodičov na právne úkony bola obmedzená *(spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad neoverenou kópiou rozhodnutia súdu),*
* jeden z rodičov nie je schopný zo zdravotných dôvodov podpísať sa *(spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad potvrdením od všeobecného lekára zákonného zástupcu, ktorý nie je schopný sa podpísať)* alebo
* vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa *(spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad čestným vyhlásením zákonného zástupcu v prílohe č. 1).*

**V prípade, ak:**

* jeden zo zákonných zástupcov dieťaťa zomrel, v podaní túto skutočnosť možno preukázať fotokópiou úmrtného listu, resp. formou nahliadnutia do úmrtného listu,
* dieťa vychováva iba matka (otec nie je na rodnom liste dieťaťa uvedený), v podaní túto skutočnosť matka preukazuje fotokópiou rodného listu dieťaťa, resp. formou nahliadnutia do rodného listu dieťaťa.

**Na prihláške postačuje podpis len jedného zákonného zástupcu, ak** sa zákonní zástupcovia dohodli, že prihlášku podpisuje iba jeden zákonný zástupca, a ak o tejto skutočnosti doručia riaditeľovi školy **písomné vyhlásenie** *(príloha č. 2)*.

**C) Postup prijímacieho konania a špecifické podmienky prijatia:**

1. Riaditeľka školy rozhodne a **vydá rozhodnutie** o prijatí dieťaťa na vzdelávanie do základnej školy **do**

**15. júna 2024** a doručí vydané rozhodnutie zákonným zástupcom.

Rozhodnutie o prijatí bude vydané po skompletizovaní všetkých potrebných dokumentov.

1. **Pre školský rok 2024/2025** v ZŠ, SNP 5 Šurany plánuje zriaďovateľ **otvoriť 2 triedy 1.ročníka s maximálnym počtom 25 detí.**

1. Z kapacitných dôvodov nemusí byť automaticky prijaté každé dieťa, ktoré sa zúčastní zápisu do

1.ročníka.

1. Po zápise na základe rozhodnutia riaditeľky školy o prijatí dieťaťa na plnenie povinnej školskej dochádzky do 1.ročníka sú **prednostne prijaté deti, ktoré spĺňajú podmienku podľa bodu A)1. a výnimočne A)3. a majú trvalý pobyt patriaci do školského obvodu** ZŠ, SNP, Šurany.

1. Zapísané dieťa do 1.ročníka ZŠ na šk. rok 2024/2025, ktoré **nepatrí do školského obvodu našej školy**, nemusí byť z kapacitných dôvodov prijaté.

1. **Pri prijímaní detí** do 1.ročníka **bude zohľadnené:**
2. zákonný zástupca je zamestnancom našej školy
3. súrodenec vo vyššom ročníku,
4. bydlisko jedného zo zákonných zástupcov v školskom obvode školy.

Mgr. Monika Keméňová

riaditeľka ZŠ

***Príloha č.1***

# Čestné vyhlásenie zákonného zástupcu

Podpísaná/ý: ...................................................................................................................................

(meno a priezvisko)

ako rodič/zákonný zástupca: ............................................................................................................

(meno a priezvisko dieťaťa alebo neplnoletého žiaka)

Adresa bydliska: ...............................................................................................................................

(adresa bydliska zákonného zástupcu - ulica a číslo domu, PSČ, obec)

Telefón[[1]](#footnote-1): ............................................................. e-mail1: .......................................................

**týmto čestne vyhlasujem,**

že **zadováženie súhlasu/podpisu** druhého zákonného zástupcu[[2]](#footnote-2) ............................................. na podaniach týkajúcich sa výchovy a vzdelávania môjho dieťaťa, o ktorých sa rozhoduje v správnom konaní, **je spojené s ťažko prekonateľnou prekážkou, vec neznesie odklad a podpísanie písomnosti len mnou ako jedným zákonným zástupcom je v najlepšom záujme môjho dieťaťa**.

Som si vedomá/ý toho, že pokiaľ by mnou uvedené vyhlásenie nebolo pravdivé alebo informácie boli závažným spôsobom zamlčané, budem znášať všetky z toho vyplývajúce právne následky.

V.................................... dňa .........................

...........................................................

podpis zákonného zástupcu

(vyhlasovateľa)

## Príloha č.2

(Zákonný zástupca 1 (meno a priezvisko, adresa bydliska (ulica a číslo domu), PSČ, obec)

(Zákonný zástupca 2 (meno a priezvisko, adresa bydliska (ulica a číslo domu), PSČ, obec)

## Písomné vyhlásenie

**k podaniam týkajúcich sa výchovy a vzdelávania, o ktorých sa rozhoduje v správnom konaní**

Ako zákonní zástupcovia nášho dieťaťa[[3]](#footnote-3) .............................................................................. v súlade s § 144a ods. 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov týmto vyhlasujeme, že podpisovať všetky podania týkajúce sa výchovy a vzdelávania nášho dieťaťa, o ktorých sa rozhoduje v správnom konaní bude jeden zo zákonných

zástupcov[[4]](#footnote-4)................................................................... . Len tomuto zákonnému zástupcovi budú zároveň doručované aj rozhodnutia.

V ............................................. dňa ......................

podpis zákonného zástupcu 1

podpis zákonného zástupcu 2

1. uvedie sa aspoň jeden kontakt na účely komunikácie [↑](#footnote-ref-1)
2. uvedie sa meno a priezvisko druhého zákonného zástupcu dieťaťa alebo neplnoletého žiaka [↑](#footnote-ref-2)
3. uvedie sa meno a priezvisko dieťaťa alebo neplnoletého žiaka [↑](#footnote-ref-3)
4. uvedie sa meno a priezvisko zákonného zástupcu [↑](#footnote-ref-4)